Salma Mumin

**Abdul Mumin Umu Salma Tando** (a wɔwoo no Ɔpɛnimaa 14, 1989) yɛ Ghana sinitwafoɔ, siniyɛfoɔ ne adwumawura a ɔfiri Wa wɔ Atifi Atɔeɛ Mantam. Ne mmoa a ɔde ama Ghana sini adwuma no ama wanya nkamfoɔ pii, a nea ɛka ho ne Amanaman Ntam Oyikyerɛfoɔ Foforɔ a Ɔsen obiara wɔ 2014 Papyrus Magazine Screen Actors Awards ne Oyikyerɛfoɔ a Ɔsen obiara wɔ Dwuma a Odi Kan wɔ 2019 Ghana Sini Abasobɔdeɛ mu. Sɛ sini a wɔyɛ no da nkyɛn a, ɔyɛ adwumayɛfoɔ a odi yie nso.

## Abrabɔ ahyɛaseɛ
Wɔwoo Salma Mumin wɔ Wa wɔ Atifi Atɔeɛ Mantam. Akyiri yi otu kɔɔ Nkran kɔyɛɛ n’agodie adwuma. Ne maame na ɔde sika boaa ne nwomasua. Ɔkɔɔ *Odorkor 1 Primary Sukuu* ne akyiri yi *Insaniyya Secondary Sukuu* ansa na ɔrekɔ **Ghana Suapɔn** mu akɔhwehwɛ abodin krataa wɔ *Theatre Arts* mu.

## Adwuma
Mumin dii kan wɔ skriin so wɔ afe 2007 mu berɛ a wɔdaa no adi wɔ sini a wɔato din *Passion and Soul* mu no. Efiri afe 2012 no, wayɛ adwuma nso wɔ sini ahodoɔ a wɔato din *Seduction*, *No Apology*, *College Girls*, *Leave My Wife*, *The Will*, *No Man’s Land*, *What My Wife Doesn’t Know*, ne *John* *and John* mu. Nea edi kan a ɔyɛe wɔ skriin so ne *I Love Your Husband 1, 2,* *and 3* wɔ afe 2009. Ɔsan nso dii dwuma wɔ sini *You May Kill the Bride* mu wɔ afe 2016. Ɔsan nso ayɛ amanaman ntam sini ahodoɔ.    

## Siniyɛfoɔ
Wɔ afe 2015 mu no, ɔyɛɛ ne sini a edi kan a ne din de *No Man's Land.*

## Adwuma a ɔdekɔ n'anim
Wotumi hu Mumin anim wɔ dawurubɔ twerɛpono so ne Kasamfonin so dawurubɔ ahodoɔ mu wɔ Gaana, a *UniBank, Jumbo, Electromart*, ne afoforɔ pii dawurubɔ ahodoɔ ka ho. Ne Kasamfoninso dawurubɔ a edi kan ne *UniBank*. Ɔyɛ *Hollywood Nutrition’s Slim Smart* no ahyɛnsodeɛ mu nanmusifoɔ.

## Afadeɛ
Wɔ Ɔgyefoɔ 2019 mu no, Mumin trɛw n’adebɔ mu bio denam ne ntadeɛ ahyɛnsodeɛ, *Lure by Salma* a ɔde sii hɔ no so. Wɔ afe 2021 mu no, ɔdaa ne nneɛma foforɔ a waboaboa ano, "*The Evolution*," a ɛka ho ne adwini ahodoɔ nwɔtwe a ɛda brand no afɛfɛdeɛ soronko adi. Nneɛma a wɔaboaboa ano no kyerɛ ntadeɛ te sɛ *Asibi* *Dress*, *Easy on the Eye Long Dress*, *Invasion Skirt, Leak Jumpsuit, Refined 2 Piece, Shield 2 Piece, Subtle 2 Piece,* ne *Subtle Pants*. Sɛnea ɛbɛyɛ na wɔadi "*The Evolution*" a wɔde sii hɔ no ho afahyɛ no, wɔyɛɛ dwumadie kɛseɛ bi ho nhyehyɛe wɔ **East Legon**, a ɛkaa nnipa a wɔagye din ne nnamfoɔ pii a wofiri anigyedeɛ adwuma mu boom. **Elikem Kumordzi**, **Abena Korkor**, **Mz Vee**, **Samira Yakubu**, **Pascal Amanfo**, **Juliet Ibrahim**, **Prince David Osei**, **Fella Makafui**, **Nikki Samonas**, ne afoforɔ pii yɛɛ adeyɛ no fɛfɛɛfɛ, na wɔde anigyeɛ ne mmoa kaa Mumin ntadehyɛ adwuma a ɛrenya nkɔsoɔ no ho.

## Sini ho mfoniniyɛ

* *Passion and Soul*
* *Before My Eyes (2008) - Prostitute*
* *Love, Lies, and Murder (2009) - Janet*
* *I Love Your Husband (2009)*
* *Temptation (2010)*
* *Sinking Heart (2011) - Amanda*
* *The Will (2013) - Tasha*
* *Victims (2013)*
* *Crime Suspect (2013)*
* *Purple Rose (2014) - Taz*
* *What My Wife Doesn’t Know (2015)*
* *No Man’s Land* *(2016)*
* *Amakye and Dede (2016)*
* *John and John (2017)*
* *HashTag (2018) - Linda*
* *Sometimes in Yesterday (2018) - Araba*
* *Love in the Bahamas (2019) - Chloe*
* *Away Bus (2019) - Bibi*
* *Aloe Vera (2020) - Mrs. Aleogede*
* *Illusions (2021)*
* *Foreigner's God (2022) - Nkiru*
* *The Recruitment (2023)*
* *Resonance (2024)*

## Baabi a menyaa mmoa yi firiiɛ


## Abɔnten nkikahodie ahodoɔ

*  wɔ **IMDb**
Nkyekyεmu:Ateasefoɔ